PATVIRTINTA
Biudžetinės įstaigos „Skaitlis“
direktoriaus 2026 m. rugpjūčio 21 d. įsakymu Nr. V-34
DOKUMENTŲ, SUSIJUSIŲ SU MOKAMŲ PASLAUGŲ TEIKIMU, PATEIKIMO TVARKOS IR TERMINŲ APRAŠAS

I. BENDRIEJI REIKALAVIMAI
1. Apraše vartojamos sąvokos:
1.1. Įstaiga – Vilniaus miesto savivaldybės (toliau – Savivaldybė) kontroliuojamas viešojo sektoriaus subjektas, kurio finansinės apskaitos tvarkymas perduotas Centralizuotos apskaitos įstaigai.
1.2. Centralizuotos apskaitos įstaiga – biudžetinė įstaiga „Skaitlis“, kuri organizuoja Įstaigos finansinės apskaitos tvarkymą pagal su Įstaiga sudarytą Buhalterinės apskaitos organizavimo sutartį.
1.3. Mokama paslauga – Įstaigos teikiama paslauga, kuri nėra finansuojama valstybės ar savivaldybės biudžeto lėšomis arba yra finansuojama iš dalies ir už kurią paslaugos gavėjas moka mokestį teisės aktų, steigėjo patvirtintų įkainių arba sutarties nustatyta tvarka.
1.4. Paslaugos gavėjas – asmuo ar jo atstovas, kuris naudojasi Įstaigos teikiamomis paslaugomis ir už jas atsiskaito teisės aktuose ar sutartyse nustatyta tvarka.
1.5. Paslaugos mokestis – teisės aktų, steigėjo patvirtintų įkainių arba sutarties nustatyta tvarka paslaugos gavėjo mokama piniginė suma už Įstaigos teikiamą mokamą paslaugą.
1.6. Dokumentai – Įstaigos teikiami apskaitos dokumentai ir kita informacija, reikalingi mokamų paslaugų mokesčiams apskaičiuoti, priskaitymams atlikti ir finansinei apskaitai tvarkyti.
2. Šis aprašas nustato su mokamų paslaugų teikimu susijusių Dokumentų pateikimo Centralizuotos apskaitos įstaigai tvarką, terminus bei subjektų atsakomybę, siekiant užtikrinti teisingą ir savalaikį mokesčių apskaičiavimą, priskaitymų atlikimą ir finansinės apskaitos tvarkymą.
3. Įstaiga atsako už ūkinių operacijų teisėtumą, Dokumentų ir pateikiamos informacijos teisingumą, išsamumą bei pateikimą nustatytais terminais.
4. Įstaiga visus Dokumentus ir informaciją, reikalingus mokesčiams apskaičiuoti, sąskaitoms išrašyti ir finansinei apskaitai tvarkyti privalo pateikti Centralizuotos apskaitos įstaigai.
5. Centralizuotos apskaitos įstaigai pateikiami Dokumentai turi atitikti įstatymų ir kitų teisės aktų, reglamentuojančių viešojo sektoriaus subjektų finansinės apskaitos tvarkymą, reikalavimus.
6. Centralizuotos apskaitos įstaiga turi teisę nepriimti Įstaigos pateiktų Dokumentų ir nevykdyti Įstaigos nurodymų, jeigu pateikti Dokumentai neatitinka formos ir (ar) turinio reikalavimų arba nurodyti veiksmai prieštarauja teisės aktams, reglamentuojantiems finansinės apskaitos tvarkymą.

7. Jeigu šiame Apraše nenustatyta kitaip, Įstaiga užtikrina Dokumentų pateikimą ne vėliau kaip per 5 (penkias) darbo dienas nuo jų pasirašymo, patvirtinimo ar gavimo dienos, o kitos informacijos – nuo jos parengimo dienos.
8. Apie Įstaigos pateiktų Dokumentų neatitiktį formos ir (ar) turinio reikalavimams arba Įstaigos nurodymų nevykdymo priežastis Centralizuotos apskaitos įstaiga informuoja Įstaigą per 3 (tris) darbo dienas nuo Dokumentų ar nurodymų gavimo dienos Centralizuotos apskaitos įstaigos nustatyta tvarka.
9. Centralizuotos apskaitos įstaiga turi teisę reikalauti, kad Įstaigos pateikti Dokumentai atitiktų formos ir (ar) turinio reikalavimus, taip pat prašyti pateikti patikslintus Dokumentus, papildomą ar trūkstamą informaciją. Įstaiga patikslintus Dokumentus Centralizuotos apskaitos įstaigai pateikia ne vėliau kaip per 3 (tris) darbo dienas.
10. Įstaigai pažeidus Dokumentų pateikimo terminus, Centralizuotos apskaitos įstaiga neatsako už savalaikį savo įsipareigojimų vykdymą, įskaitant mokesčių apskaičiavimą, sąskaitų išrašymą ir lėšų išmokėjimą.
11. Įstaigos aptarnaujamos nuotoliniu būdu. Centralizuotos apskaitos įstaigos atsakingų apskaitos specialistų kontaktiniai duomenys skelbiami Įstaigų „OneDrive“ paskyrose. Paklausimai taip pat priimami elektroniniu paštu adresu mokestis@skaitlis.lt ir info@skaitlis.lt.

II. REIKALAVIMAI DOKUMENTAMS
Dokumentai, reikalingi mokesčiui už vaiko maitinimą ir ugdymą apskaičiuoti
12. Mokyklos, vykdančios ikimokyklinio ir priešmokyklinio ugdymo programas, darželiai-mokyklos ir mokyklos, ugdančios mokinius, turinčius didelių ar labai didelių specialiųjų ugdymosi poreikių, Centralizuotos apskaitos įstaigai pateikia šiuos Dokumentus ir duomenis:
12.1. Iki kiekvienų metų rugsėjo 15 dienos – Dokumentus ir duomenis, reikalingus nuo naujų mokslo metų pradžios mokesčiui už vaiko maitinimą ir ugdymą apskaičiuoti:
12.1.1. informacinį pranešimą apie Įstaigoje sudarytas ugdymo grupes, nurodant grupės pavadinimą, tipą, informacinėje sistemoje „Švietimas“ sugeneruotą grupės kodą, ugdymo trukmę ir taikomą dienos maitinimo mokestį;
12.1.2. informacinį pranešimą apie su tėvais (globėjais) sudarytus susitarimus dėl vaikų maitinimo, nurodant vaiko vardą, pavardę, mokėtojo kodą, ugdymo grupę, ugdymo trukmę ir pasirinktas maitinimo dalis;
12.1.3. Įstaigos vadovo įsakymus dėl maitinimo ir ugdymo mokesčių nustatymo, individualių maitinimo ir ugdymo mokesčių nustatymo mišraus tipo grupėse, lengvatų taikymo;
12.1.4. Savivaldybės administracijos direktoriaus potvarkius dėl privalomojo ikimokyklinio ugdymo skyrimo;
12.1.5. Įstaigos vadovo įsakymus dėl nemokamo maitinimo skyrimo;
12.1.6. maitinimo paslaugų pirkimo sutartis ir jų pakeitimus, kai maitinimo paslaugas teikia privatūs tiekėjai.
12.2. Einamaisiais mokslo metais atsiradus ar pasikeitus aplinkybėms, turinčioms įtakos mokesčio už vaiko maitinimą ir ugdymą apskaičiavimui, pateikti patikslintus ar naujus Dokumentus ir duomenis, įskaitant:
12.2.1. Įstaigos vadovo įsakymus dėl individualių maitinimo ir ugdymo mokesčių ir mokesčių lengvatų taikymo naujai priimtiems vaikams;
12.2.2. Įstaigos vadovo įsakymus dėl anksčiau nustatytų mokesčių pakeitimo, perskaičiavimo, anuliavimo, lengvatų taikymo, ar nemokamo maitinimo skyrimo;
12.2.3. Savivaldybės administracijos direktoriaus potvarkius dėl privalomojo ikimokyklinio ugdymo skyrimo;
12.2.4. kitus Dokumentus ir duomenis, turinčius įtakos mokesčio apskaičiavimui.
12.3. Iki einamojo mėnesio, už kurį apskaičiuojamas mokestis, paskutinės darbo dienos – informacinėje sistemoje „Švietimas“ pateikti vaikų lankomumo duomenis, nurodant vaikų atvykimo ir išvykimo datas, lankytas ir nelankytas dienas, įskaitant nelankytas dėl Įstaigos uždarymo, ar nenugalimos jėgos (force majeure) aplinkybių dienas.

Dokumentai, reikalingi mokesčiui už neformalųjį švietimą apskaičiuoti
13. Neformaliojo vaikų švietimo ir kitos švietimo įstaigos, vykdančios neformaliojo vaikų švietimo ir (ar) formalųjį švietimą papildančio ugdymo programas, Centralizuotos apskaitos įstaigai pateikia šiuos Dokumentus ir duomenis:
13.1. Iki kiekvienų mokslo metų pirmojo užsiėmimų mėnesio 15 (penkioliktos) dienos – informacinį pranešimą apie Įstaigoje sudarytas ugdymo grupes, nurodant grupės pavadinimą, informacinės sistemos „Švietimas“ Neformaliojo ugdymo modulio sugeneruotą grupės kodą ir nustatytą paslaugų mėnesio kainą.
13.2. Iki einamojo mėnesio, už kurį apskaičiuojamas mokestis, paskutinės darbo dienos informacinės sistemos „Švietimas“ Neformaliojo ugdymo modulyje pateikia:
13.2.1. Įstaigoje veikiančių ugdymo grupių sąrašus, užsiėmimų tvarkaraščius ir grupių dalyvių sąrašus;
13.2.2. ugdymo grupėms nustatytų paslaugų kainų ir grupių dalyviams taikomų mokesčio lengvatų duomenis;
13.2.3. lankomumo duomenis, nurodant vaikų atvykimo ir išvykimo datas, lankytus ir nelankytus užsiėmimus bei užsiėmimų skaičių per mėnesį, kai jis turi įtakos mokesčio apskaičiavimui.
13.3. Einamaisiais mokslo metais atsiradus ar pasikeitus aplinkybėms, turinčioms įtakos mokesčio už neformalųjį švietimą apskaičiavimui, pateikia patikslintus ar naujus Dokumentus ir duomenis, įskaitant:
13.3.1. Įstaigos vadovo įsakymus dėl anksčiau nustatyto mokesčio pakeitimo, perskaičiavimo ar anuliavimo ir (ar) mokesčio lengvatų taikymo;
13.3.2. kitus Dokumentus ir duomenis, turinčius įtakos mokesčio apskaičiavimui.

Dokumentai, reikalingi mokesčiui už vasaros dienos užimtumo paslaugas apskaičiuoti
14. Mokyklos, organizuojančios vasaros dienos užimtumo paslaugas specialiųjų ugdymosi poreikių turintiems vaikams, iki paslaugų teikimo pradžios Centralizuotos apskaitos įstaigai pateikia:
14.1. Įstaigos vadovo įsakymą dėl vasaros dienos užimtumo paslaugų organizavimo, kuriame nurodomas paslaugų teikimo laikotarpis, paslaugų teikimo vieta ir kiti paslaugų organizavimui reikšmingi duomenys;
14.2. vasaros dienos užimtumo paslaugų dalyvių sąrašą, kuriame nurodomi vaiko vardas ir pavardė, mokėtojo kodas, paslaugų teikimo laikotarpis, paslaugos gavėjo mokėtina dalis ir Savivaldybės finansuojama dalis, jeigu taikoma;
14.3. Įstaigos vadovo įsakymus ar kitus Dokumentus, kuriais nustatomas atleidimas nuo mokesčio ar patvirtinami kiti mokesčio dydžiui įtakos turintys duomenys.
15. Pasikeitus paslaugų dalyvių sąrašui, paslaugų teikimo laikotarpiui, paslaugos gavėjo mokėtinai daliai, Savivaldybės finansuojamai daliai ar kitiems mokesčio apskaičiavimui reikšmingiems duomenims, Įstaiga pateikia patikslintus ar naujus Dokumentus ir duomenis šio Aprašo 9 punkte nustatyta tvarka ir terminais.

Dokumentai, reikalingi mokesčiui už vaikų vasaros stovyklų paslaugas apskaičiuoti
16. Įstaigos, organizuojančios vaikų vasaros stovyklas, iki vaikų vasaros stovyklos paslaugų teikimo pradžios Centralizuotos apskaitos įstaigai pateikia:
16.1. Įstaigos vadovo įsakymą dėl vaikų vasaros stovyklos organizavimo ir stovyklos paslaugų kainos nustatymo, kuriame nurodomas stovyklos pavadinimas, paslaugų teikimo laikotarpis, stovyklos organizavimo vieta ir kiti paslaugų organizavimui bei mokesčio apskaičiavimui reikšmingi duomenys.
16.2. vaikų vasaros stovyklos dalyvių sąrašą, kuriame nurodomi vaiko vardas ir pavardė, mokėtojo kodas, paslaugų teikimo laikotarpis, taikomas mokestis, paslaugos gavėjo mokėtina dalis.
17. Įstaigos vadovo įsakymus ar kitus Dokumentus, kuriais nustatomas atleidimas nuo mokesčio ar patvirtinami kiti mokesčio dydžiui įtakos turintys duomenys.
18. Pasikeitus vaikų vasaros stovyklos dalyvių sąrašui ar kitiems mokesčio apskaičiavimui reikšmingiems duomenims, Įstaiga pateikia patikslintus ar naujus Dokumentus ir duomenis šio Aprašo 9 punkte nustatyta tvarka ir terminais.

Dokumentai, reikalingi mokesčiui už socialines paslaugas apskaičiuoti
19. Įstaigos, teikiančios socialines paslaugas, Centralizuotos apskaitos įstaigai pateikia šiuos Dokumentus ir duomenis:
19.1. Įstaigos vadovo įsakymą dėl su steigėju suderintų ir teisės aktų nustatyta tvarka patvirtintų socialinių paslaugų kainų bei šių kainų nustatymą pagrindžiančius Dokumentus;
19.2. Paslaugų gavėjų finansinių galimybių mokėti už socialinę globą vertinimus, patvirtinančius socialinių paslaugų gavėjams nustatytą mokėtiną dalį.
20. Iki einamojo mėnesio, už kurį apskaičiuojamas mokestis, paskutinės darbo dienos: 
20.1. Socialinių paslaugų gavėjų lankomumo žiniaraščius ar kitus Dokumentus, patvirtinančius faktinę suteiktų paslaugų apimtį valandomis, dienomis, paromis ar mėnesiais;
20.2. Maitinimo apskaitos žiniaraščius, patvirtinančius faktiškai maitintų asmenų skaičių;
20.3. Dokumentus, patvirtinančius gyventojų pavėžėjimo paslaugas.
21. Pasikeitus socialinių paslaugų kainai, socialinių paslaugų gavėjo mokėtinai daliai, paslaugų sustabdymui, atnaujinimui ar nutraukimui arba atsiradus kitoms aplinkybėms, turinčioms įtakos mokesčio už socialines paslaugas apskaičiavimui, Įstaiga pateikia patikslintus ar naujus Dokumentus ir duomenis šio Aprašo 9 punkte nustatyta tvarka ir terminais. 

Dokumentai, reikalingi mokesčiui už ilgalaikio materialiojo turto nuomą apskaičiuoti
22. Prieš sudarydama ilgalaikio turto nuomos sutartį,  Įstaiga Centralizuotos apskaitos įstaigai pateikia teisės aktuose nustatytą Savivaldybės tarybos arba Savivaldybės administracijos sprendimą, suteikiantį teisę išnuomoti Savivaldybės turtą.
23. Sudariusi Savivaldybės turto nuomos sutartį, Įstaiga Centralizuotos apskaitos įstaigai pateikia:
23.1. Savivaldybės turto nuomos sutartį ir jos priedus;
23.2. turto perdavimo–priėmimo aktą;
23.3. Dokumentus, pagrindžiančius nuomos kainos nustatymą, jeigu nuomos kaina ar jos apskaičiavimo tvarka nėra nurodyta nuomos sutartyje;
23.4. nuomininko rekvizitus, reikalingus sąskaitoms išrašyti;
23.5. Dokumentus ir duomenis, kurių pagrindu kartu su nuomos mokesčiu apskaičiuojamos eksploatavimo, komunalinių, elektros ir šilumos energijos, ryšių ar kitos su išnuomoto turto naudojimu susijusios išlaidos, jeigu jų apskaičiavimo tvarka nėra nurodyta nuomos sutartyje.
24. Kai pagal nuomos sutartį nuomininkui apskaičiuojamos išlaidos pagal faktinį komunalinių ar kitų paslaugų suvartojimą, Įstaiga iki kito mėnesio, einančio po mėnesio, už kurį buvo suteiktos paslaugos, 5 (penktos) dienos pateikia skaitiklių rodmenis ir kitus duomenis, reikalingus šioms išlaidoms apskaičiuoti.
25. Pasikeitus nuomos kainai, nuomos laikotarpiui, nuomininko rekvizitams, ar kitiems nuomos mokesčio ir su nuoma susijusių išlaidų apskaičiavimui reikšmingiems duomenims, Įstaiga pateikia nuomos sutarties pakeitimus ir kitus patikslintus ar naujus Dokumentus bei duomenis.
26. Nutraukus ilgalaikę Savivaldybės turto nuomos sutartį, Įstaiga pateikia nuomos sutarties nutraukimą patvirtinančius dokumentus, turto grąžinimo–priėmimo aktą ir kitus Dokumentus bei duomenis, reikalingus galutiniam atsiskaitymui su nuomininku.
27. Netesyboms apskaičiuoti ir sąskaitai už netesybas išrašyti Įstaiga pateikia šio Aprašo 31 punkte nustatytus dokumentus ir duomenis.

Dokumentai, reikalingi mokesčiui už trumpalaikę turto nuomą apskaičiuoti
28. Įstaigų patikėjimo teise valdomų stadionų, sporto salių ir kitų patalpų trumpalaikės nuomos sutartys, trumpalaikės nuomos mokesčio apskaičiavimo duomenys sugeneruojami ir saugomi „Active Vilnius“ platformoje ir Centralizuotos apskaitos įstaigai neteikiami.
29. Įstaigos Centralizuotos apskaitos įstaigai teikia Dokumentus ir duomenis, kurie nėra generuojami ar prieinami „Active Vilnius“ platformoje ir yra reikalingi apskaitos veiksmams atlikti, įskaitant:
29.1. Įstaigos vadovo įsakymą dėl už „Active Vilnius“ platformos priežiūrą ir duomenų administravimą atsakingo asmens paskyrimo;
29.2. Įstaigos vadovo ar jo įgalioto asmens sprendimus dėl anksčiau nustatyto nuomos mokesčio pakeitimo, perskaičiavimo, anuliavimo ar kitų aplinkybių, turinčių įtakos nuomos mokesčio dydžiui.
30. Pasikeitus už „Active Vilnius“ platformos priežiūrą ir duomenų administravimą atsakingam asmeniui, taip pat pasikeitus duomenims ar atsiradus kitoms aplinkybėms, turinčioms įtakos nuomos mokesčio apskaičiavimui, Įstaiga pateikia patikslintus ar naujus Dokumentus ir duomenis.

Dokumentai, reikalingi kitų mokamų paslaugų, prekių pardavimo ir kitų Įstaigos gaunamų pajamų, kurioms netaikomos kitos šio Aprašo nuostatos, apskaitai
31. Įstaiga Centralizuotos apskaitos įstaigai pateikia:
31.1. prašymą išrašyti sąskaitą faktūrą, kuriame nurodomi paslaugos gavėjo ar pirkėjo duomenys, teikiamų paslaugų ar parduodamų prekių pavadinimas, kiekis, vieneto kaina, paslaugų teikimo ar prekių pardavimo pagrindas ir kiti sąskaitai faktūrai išrašyti reikalingi duomenys;
31.2. paslaugų suteikimą, prekių perdavimą ar pardavimą patvirtinančius Dokumentus;
31.3. sutartis, Įstaigos vadovo sprendimus, paslaugų įkainius nustatančius dokumentus ar kitus Dokumentus, pagrindžiančius paslaugų teikimą, prekių pardavimą, kainos ar įkainio nustatymą, jeigu ši informacija nepateikta prašyme išrašyti sąskaitą faktūrą.
32. Pasikeitus duomenims ar atsiradus kitoms aplinkybėms, turinčioms įtakos mokėtinų sumų apskaičiavimui, Įstaiga pateikia patikslintus ar naujus Dokumentus ir duomenis šio Aprašo 9 punkte nustatyta tvarka ir terminais.

Dokumentai, reikalingi netesyboms apskaičiuoti ir sąskaitoms už netesybas išrašyti
33. Įstaiga Centralizuotos apskaitos įstaigai pateikia prašymą apskaičiuoti netesybas ir išrašyti sąskaitą, kuriame nurodoma:
33.1. mokėtoją identifikuojantys duomenys;
33.2. sutartis ar kitas Dokumentas, kuriame nustatytos netesybų taikymo sąlygos ir dydis;
33.3. pažeista prievolė ar kitas pažeidimas, dėl kurio skaičiuojamos netesybos;
33.4. skolos suma, nuo kurios skaičiuojamos netesybos, jeigu netesybos skaičiuojamos dėl pavėluoto mokėjimo;
33.5. prievolės įvykdymo terminas ar kitas pažeidimo laikotarpio nustatymui reikšmingas terminas;
33.6. netesybų dydis ir laikotarpis, už kurį jos skaičiuojamos;
33.7. kita informacija, reikalinga netesyboms apskaičiuoti ir sąskaitai už netesybas išrašyti.

Dokumentų, susijusių su mokesčių permokų grąžinimu, pateikimas
34. Permokos grąžinamos pagal Įstaigos vadovo ar kito atsakingo asmens patvirtintą mokėtojo prašymą.
35. Mokėtojo prašyme grąžinti permoką nurodoma:
35.1. mokėtojo vardas ir pavardė arba juridinio asmens pavadinimas;
35.2. mokėtoją identifikuojantys duomenys;
35.3. permokos susidarymo pagrindas ir laikotarpis;
35.4. prašoma grąžinti permokos suma;
35.5. banko sąskaitos, į kurią turi būti grąžinta permoka, numeris;
35.6. kiti duomenys, reikalingi permokai nustatyti ir grąžinti.

III. DOKUMENTŲ PATEIKIMO TVARKA
36. Dokumentai teikiami Centralizuotos apskaitos įstaigai elektroniniu būdu per dokumentų valdymo sistemą (DVS) „Avilys“ arba savo turimą DVS. Įstaigos, kuriose DVS dar neįdiegta, dokumentus teikia per Elektroninių pranešimų ir dokumentų pristatymo informacinę sistemą e-pristatymas (nuoroda: https://epristatymas.lt/). Dokumentų originalai saugomi vadovaujantis Įstaigos patvirtinta dokumentų saugojimo tvarka.
37. Elektroniniu būdu pateikiami Dokumentai turi būti pateikti PDF formatu, jeigu Centralizuotos apskaitos įstaiga nenustato kito pateikimo formato.
38. Failo pavadinimas sudaromas atsižvelgiant į jo turinį. Dokumentą apibūdinantį pavadinimą turi sudaryti Įstaigos pavadinimas ir siunčiamo Dokumento tipas, pavyzdžiui: 
38.1. Obelėlė_DM_įsakymas_lengvata;
38.2. Obelėlė_DM_sąskaita_už_maitinimą;
38.3. Obelėlė_DM_potvarkis_privalomasis_ugdymas;
38.4. Obelėlė_DM_Prašymas_išrašyti sąskaitą.
39. Dokumento priedai ir (ar) jį pagrindžiantys Dokumentai pateikiami kartu su pagrindžiančiu Dokumentu viename PDF faile, jeigu dėl Dokumentų apimties ar techninių priežasčių Centralizuotos apskaitos įstaiga nenustato kitaip.
40. Papildoma informacija apie siunčiamą Dokumentą pateikiama dokumentų pristatymo sistemos pranešime ar lydraštyje.
IV. BAIGIAMOSIOS NUOSTATOS
41. Daugiau informacijos ir atsakymus į dažniausiai užduodamus klausimus Įstaigos gali rasti Centralizuotos apskaitos įstaigos interneto svetainėje.
42. Naudojamų finansinių dokumentų formos ir šablonai, Įstaigos veiklą reglamentuojantys teisės aktai skelbiami Centralizuotos apskaitos įstaigos interneto svetainėje:
42.1. dokumentų formos ir šablonai – https://skaitlis.lt/formos-ir-sablonai/;
42.2. veiklą reglamentuojantys teisės aktai – https://skaitlis.lt/teise/;
42.3. darbuotojų kontaktinė informacija – Įstaigos One Drive paskyroje.

PATVIRTINTA   Biudžetinės įstaigos „ Skaitlis “   direktoriaus 2026 m.  rugpjūčio  21   d.   įsakymu Nr.  V - 34   DOKUMENTŲ, SUSIJUSIŲ SU MOKAMŲ PASLAUGŲ TEIKIMU, PATEIKIMO  TVARKOS IR TERMINŲ APRAŠAS     I. BENDRIEJI REIKALAVIMAI   1. Apraše vartojamos sąvokos:   1.1.  Įstaiga   –   Vilniaus miesto savivaldybės   (toliau  –   Savivaldybė)   kontroliuojamas viešojo sektoriaus  subjektas, kurio finansinės apskaitos tvarkymas perduotas Centralizuotos apskaitos įstaigai.   1.2.  Centralizuotos apskaitos įstaiga   –   biudžetinė įstaiga „Skaitlis“, kuri organizuoja Įstaigos  finansinės apskaitos tvarkymą pagal su Įstaiga sudarytą Buhalterinės apskaitos organizavimo sutartį.   1.3.  Mokama paslauga   –   Įstaigos teikiama paslauga, kuri nėra finansuojama valstybės ar savivaldybės  biudžeto lėšomis arba yra finansuojama iš dalies ir už kurią paslaugos gavėjas moka mokestį  teisės  aktų, steigėjo patvirtintų įkainių arba sutarties nustatyta tvarka .   1.4.  Paslaugos gavėjas   –   asmuo ar jo atstovas, kuris naudojasi Įstaigos teikiamomis paslaugomis ir  už jas atsiskaito teisės aktuose ar sutartyse nustatyta tvarka.   1.5.  P aslaugos mokestis   –   teisės aktų, steigėjo patvirtintų įkainių arba sutarties nustatyta tvarka  paslaugos gavėjo mokama piniginė suma už Įstaigos teikiamą mokamą paslaugą .   1.6.  Dokumentai   –   Įstaigos teikiami apskaitos dokumentai ir kita informacija, reikalingi mokamų  paslaugų mokesčiams apskaičiuoti, priskaitymams atlikti ir  finansinei  apskaitai tvarkyti.   2.  Šis a prašas nustato  su mokamų paslaugų teikimu susijusių Dokumentų pateikimo Centralizuotos  apskaitos įstaigai tvarką, terminus bei subjektų atsakomybę , siekiant užtikrinti teisingą ir savalaikį  mokesčių apskaičiavimą, priskaitymų atlikimą ir  finansinės  apskaitos tvarkymą.   3. Įstaiga atsako už ūkinių operacijų teisėtumą, Dokumentų ir pateikiamos informacijos teisingumą,  išsamumą bei pateikimą nustatytais terminais.   4. Įstaiga visus Dokumentus ir informaciją, reikalingus mokesčiams apskaičiuoti, sąskaitoms išrašyti  ir  finansinei  apskaitai tvarkyti   privalo   pateikti Centralizuotos apskaitos įstaigai .   5. Centralizuotos apskaitos įstaigai pateikiami Dokumentai turi atitikti įstatymų ir kitų teisės aktų,  reglamentuojančių viešojo sektoriaus subjektų finansinės apskaitos tvarkymą, reikalavimus.   6. Centralizuotos apskaitos įstaiga turi teisę nepriimti Įstaigos pateiktų Dokumentų ir nevykdyti  Įstaigos nurodymų, jeigu pateikti Dokumentai neatitinka formos ir (ar) turinio reikalavimų arba  nurodyti veiksmai prieštarauja teisės aktams, reglamentuojanti ems finansinės apskaitos tvarkymą.    

